Rita Süssmuth

(nata 17 Februarii 1937 Wuppertal, mortua 1 Februarii 2026) femina rebus publicis Germaniae versata et sodalis Christianae Democraticae Unionis Germaniae erat.

 Iuventus et Munus 
Süssmuth anno 1957 maturitatem adepta est et tum Linguis Romanicis Monasterii Tubingae Lutetiaeque studebat. Anno 1961 primam probationem accepit. Tum eruditioni, sociologiae, psychologiae studebat et anno 1964 doctor philologiae promota est. Annis 1963 - 1966 adlata scientiae in Universitae Monasterii erat. Deinde ad annum 1982 in universitate Bauci docebat. Anno 1971 profestrix universitatis Rurae facta est, ab anno 1980 profestrix Tremoniae fuit. Annis 1982 - 1985 Hannoverae, inter cursum honorum Goettingae legebat. Ab anno 2005 praeses universitatis privatae Berolini est.

 Familia 

Süssmuth, quae profestrici universitatis nupsit, unam filiam habebat.

 Cursus honorum 
Süssmuth ab anno 1981 sodalis CDU est. 26 Septembris 1985 ab Helimuto Kohl cancellario foederali Administra Foederalis Salutis Publicae et Familiarum nominata est. 1987 primo legata Dietae Foederalis Germaniae electa est. 25 Novembris 1988 praeses Dietae Foederalis creata est et idcirco Consilium ministrorum reliquit. Hunc honorem ad usque electionem Dietae Foederalis anni 1998 tulit, cum factio SPD maximum numerum legatorum in parlamentum mitteret et Volfgangus Thierse novus praeses electus est. Anno 2002 non iam candidata erat.

 Nexus externi 

 Curriculum vitae in pagina Dietae Foederalis Germaniae (lingua Theodisca)

Categoria:Alumni Universitatis Monasteriensis
Categoria:Alumni Universitatis Tubingensis
Categoria:Alumni universitatum et scholarum Parisiensium
Categoria:Administri Foederales Salutis Publicae
Categoria:Legati Dietae Foederalis Germaniae
Categoria:Praesides Dietae Foederalis Germaniae
Categoria:Nati 1937
Categoria:Mortui 2026
Categoria:Mulieres